Werner Egk

Werner Egk (1901–1983) var en tysk komponist, hovedsakelig av teatermusikk. 

Egk var en representant for den tyske neoklassisismen og det moderne musikkteateret, og blir i blant kalt Komponist des Wiederaufbaus, det vil si «gjenoppbyggingens komponist».

Egk var opprinnelig et pseudonym laget som et anagram over kona, fiolinisten (Geigerin) Elisabeth Karl. I 1937 fikk de godkjent Egk som regulært navn. 

 Liv og virke 
Egk var det tredje barnet til Joseph Mayer, som var lærer, og Maria født Buck. Familien flyttet til Augsburg i 1908, der Werner Egk fra 1911 gikk på det humanistiske Gymnasium bei Sankt Stephan. Han fikk den første klaverundervisningen i 1912 og fra 1919 til 1920 studerte han ved byens musikkonservatorium. Senere tok han privat sang- og klaverundervisning, og fikk undervisning av Carl Orff i musikkteori, komposisjon og direksjon.Schott Music: Werner Egk – Chronologie , hentet 18. mai 2014.

Før 1933 var Egk en del av avantardemiljøet, men spilte senere en aktiv rolle i musikklivet under nasjonalsosialismen.  Han skrev musikk til enkelte av nazistenes festarrangementer og ble tildelt priser, eksempelvis fikk han i 1936 en olympisk gullmedalje i kategorien Orchestermusik for verket Olympische Festmusik. Etter oppføringen av Egks opera Peer Gynt basert på Henrik Ibsens skuespill (uroppført november 1938), skrev propagandaminister Joseph Goebbels i sin dagbok 1. februar 1939 «Jeg er svært begeistret og det samme er Føreren. En nyoppdagelse for oss begge.»„Ich bin ganz begeistert und der Führer auch. Eine Neuentdeckung für uns beide“.Fred Prieberg: Musik im NS-Staat. Fischer Verlag. 

Egk var aldri medlem av det tyske nazistpartiett og ble renvasket av avnazifiseringstribunaler holdt i 1947.  Riktignok ble saken mot ham kritisert for å være full av feil, komponisten og musikkritikeren Konrad Boehmer karakteriserte Werner Egk som «en av de avskyeligste figurene innen nasjonalsosialistisk musikkpolitikk».„eine der übelsten Figuren nationalsozialistischer Musikpolitik“ Egk gikk til sak mot Boehmer for utsagnet, men saken endte i et forlik.Fürchterliche Sachen, Der Spiegel, nr 19 1969Wiederherstellung der Ehre, Die Zeit, nr. 9 1970Nekrolog, The New York Times 12. juli 1983]

Den viktigste delen av Egks karriere hadde han i etterkrigstiden. Han var dirigent og komponist og bekledte flere høythengende stillinger og verv i musikklivet.

 Referanser og noter 

 Eksterne lenker 





  Lyd- og noteeksempler, biografier, verk, fotos og publikasjoner
  korte biografier, kronologier, oppføringer, lydeksempler og verkliste (Schott-Verlag)

  http://www.klassika.info/Komponisten/Egk/
  Youtube: Waffentanz, opptak 1936

Kategori:Tyske komponister
Kategori:Operakomponister
Kategori:Librettister
Kategori:Forbundsrepublikken Tysklands fortjenstorden
Kategori:Den bayerske fortjenstorden
Kategori:Bayerischer Maximiliansorden für Wissenschaft und Kunst
Kategori:Personer fra Donauwörth